|  |
| --- |
| **Republika e Kosovës****Republika Kosova-Republic of Kosovo*****Qeveria –Vlada-Government****Zyra e Kryeministrit-Ured Premijera-Office of the Prime Minister* |
| Zyra për Qeverisje ë Mirë/Kancelarija za Dobro Upravljanje/Office on Good Governance |

Thirrje për katër (4) përfaqësues të organizatave të shoqërisë civile që veprojnë në Kosovë për të nominuar përfaqësuesit e tyre në **“Grupin Punues për Hartimin e Strategjisë Qeveritare për Bashkëpunim me Shoqërinë Civile”**

Zyra për Qeverisje të Mirë/Zyra e Kryeministrit të Republikës së Kosovës në bashkëpunim me Platforma CiviKos me qëllim të përfshirjes së organizatave te shoqërisë civile në procesin e hartimit të Strategjisë Qeveritare për Bashkëpunim me shoqërinë civile hapin thirrje për katër (4) përfaqësues të organizatave të shoqërisë civile fushë-veprimtaria dhe misioni i të cilave bie në këto fusha:

- Hartimi i politikave publike, dhe pjesëmarrja e shoqërisë civile në politik-bërje;

- Ofrimi i shërbimeve sociale dhe politikat për kontraktim të shërbimeve;

- Fondet publike për OJQ;

- Vullnetarizmi.

**Thirrja hapet për:**

* Katër (4) përfaqësues të organizatave të shoqërisë civile të regjistruara në Kosovë;

***THIRRJA ËSHTË E HAPUR PËR TË GJITHA ORGANIZATAT, PAVARËSISHT NËSE JANË OSE JO ANËTARE TË PLATFORMËS CIVKOS.***

**KRITERET PËR NOMINIM**

**OJQ-të duhet ti plotësojnë këto kritere:**

* Të jenë të regjistruar në Kosovë si OJQ;
* Të jenë aktive së paku gjatë tre viteve të fundit;
* Të dëshmojnë angazhimin e tyre në promovimin e parimeve të bashkëpunimit ndër-sektorial të hapur, transparent dhe të strukturuar.
* Të dëshmojnë përvojë të funksionimit të organizatës për së paku tre vitet e fundit;
* Të dëshmojnë angazhimin e tyre ne njërën nga katër fushat më lartë dhe në promovimin e parimeve të bashkëpunimit ndër-sektorial të hapur, transparent dhe të strukturuar.
* Të dëshmojnë përvojën në hartim të dokumenteve strategjike.

***KANDIDATËT DUHET TË PLOTËSOJNË KËTO KUSHTE***

Përvojë së paku tri vite në organizatë/rrjet të organizatave; (përvoja duhet të jetë në organizatën/rrjetin nominues ose në një organizatë/rrjet të ngjashëm);

* Përkushtim në promovimin e parimeve të bashkëpunimit ndër-sektorial të hapur, transparent dhe të strukturuar.
* Përvojë në hartim të dokumenteve strategjike.

**DOKUMENTET E NEVOJSHME PËR NOMINIM**

**Për të nominuar përfaqësuesit e tyre OJQ-të duhet të dorëzojnë këto dokumente:**

* Certifikatën e regjistrimit të OJQ-së;
* Profil i OJQ-së ku dëshmohet fushë veprimtaria, misioni dhe aktivitetet e tri viteve të fundit (max 1 faqe a4)
* CV-në e kandidatit/es së nominuar nga organizata.

 **KUFIZIMET NË PROCESIN E NOMINIMEVE**

* Një (1) OJQ mund të nominojë vetëm një kandidat.

***ANGAZHIMI NË GRUP PUNUES ËSHTË PA KOMPENZIM FINANCIAR***

**PROCEDURA E VLERËSIMIT TË KANDIDATËVE DHE PROCEDURA E VOTIMIT**

OSHC-të të cilat bëjnë nominime dhe kandidatët e nominuar duhet të plotësojnë kriteret bazë, siç janë të përcaktuara në thirrje.

Pas përfundimit të nominimit, paneli i përbërë nga një përfaqësues të Sekretariatit të Platformës CiviKos, dhe përfaqësues të Zyrës për Qeverisje të Mirë të Zyrës së Kryeministrit (ZQM/ZKM) do të verifikojë nëse kandidatët e nominuar i plotësojnë kriteret e kërkuara. Të gjithë kandidatët që konstatohet që i plotësojnë kriteret e kërkuara do të përfshihen në listën përfundimtare për votim.

**LISTA E VOTIMIT**

Menjëherë pas përpilimit të listës përfundimtare për votim, Platforma CiviKos dhe ZQM/ZKM do të njoftojnë publikisht për hapjen e procesit të votimit dhe do të publikojë në faqen e vet të internetit fletëvotimin zyrtar. Të gjitha OShC-të e regjistruara si OJQ në Kosovë mund të votojnë për kandidatët e tyre të preferuar brenda një afati prej 5 ditësh nga hapja e procesit të votimit.

**Limitimet në votim**

***Nga lista e kandidatëve të përfshirë në fletëvotim, secila organizatë mund të votojë për 4 kandidatë max.***

Votuesit mund të hedhin votën e tyre me e-mail në info@civikos.net , ose postë të rregullt.

Në rastin e votimit me e-mail ose me postë të rregullt, organizata që voton duhet të dërgojë fletëvotimin e plotësuar dhe kopjen e certifikatës së regjistrimit të OJQ-së.

Procesi i votimit do të organizohet dhe menaxhohet nga një komision i përbërë nga personeli i Sekretariatit të Platformës CiviKos, që caktohet nga Drejtori Ekzekutiv i CiviKos, dhe një përfaqësues i Zyrës së Kryeministrit/Zyrës për Qeverisje të Mirë si vëzhgues. Pas përfundimit të afatit për votim, komisioni do të numërojë fletëvotimet për të përcaktuar se cili(a) kandidat(e) ka marrë numrin më të madh të votave.

*Përfaqësuesit e OJQ-ve që marrin më së shumti vota përzgjidhen anëtarë të Grupit Punues. Nëse dy kandidatë marrin numrin e barabartë të votave, vendi si përfaqësues i OSHC-ve në Grup Punues do të përcaktohet me short në mes tyre.*

Për të mbikëqyrur procesin e numërimit të votave, Platforma CiviKos do të ftojë në cilësinë e vëzhgueseve të gjitha OJQ-të-të që kanë bërë nominime, rrjetet aktive të shoqërisë civile, përfaqësuesit e Departamentit për Regjistrim të OJQ-ve dhe të interesuar të tjerë.

Për të reflektuar diversitetin shoqëror dhe të shoqërisë civile në Kosovë, inkurajohet nominimi i grave, anëtarëve të komuniteteve jo-shumicë dhe grupeve të nën-përfaqësuara.

**Afati për nominim është nga data 19.03.2024-25.03.2024**

Nominimin tuaj ( me te gjitha dokumentet e kërkuara) mund ta dërgoni përmes e-mailit në info@civikos.net, ose me postë te adresa: Rr. Bedri Pejani 7/A 10000 Prishtinë.

Për çfarëdo pyetje rreth këtij procesi të përzgjedhjes, kontaktoni Platformën CiviKos nëpërmjet e-mailit info@civikos.net ose numrit të telefonit 038 224 904.